Document ID: 32007D0235

ΑΠΌΦΑΣΗ 2007/235/ΚΕΠΠΑ ΤΟΥ ΣΥΜΒΟΥΛΊΟΥ
της 16ης Απριλίου 2007
για την εφαρμογή της κοινής θέσης 2004/161/ΚΕΠΠΑ για την ανανέωση των περιοριστικών μέτρων κατά της Ζιμπάμπουε
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή θέση 2004/161/ΚΕΠΠΑ (1), και ιδίως το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Με την κοινή θέση 2002/145/ΚΕΠΠΑ (2) και τον κανονισμό (ΕΚ) αριθ. 310/2002 (3), το Συμβούλιο ενέκρινε περιοριστικά μέτρα εναντίον της Ζιμπάμπουε τα οποία απαγορεύουν την προμήθεια όπλων και σχετικής τεχνικής βοηθείας στην χώρα, και δεσμεύουν κεφάλαια και παντοειδή περιουσιακά στοιχεία ανήκοντα σε ορισμένα άτομα.
(2)
Με την κοινή θέση 2004/161/ΚΕΠΠΑ, το Συμβούλιο ανανέωσε μερικά από τα μέτρα αυτά και ιδίως τα προβλεπόμενα στην κοινή θέση 2002/145/ΚΕΠΠΑ.
(3)
Κατά τον ανασχηματισμό της κυβέρνησης της Ζιμπάμπουε, που έλαβε χώρα στις 6-7 Φεβρουαρίου 2007, πέντε νέα πρόσωπα εισήλθαν στην κυβέρνηση. Ως εκ τούτου, τα πρόσωπα αυτά θα πρέπει να καλυφθούν από τα περιοριστικά μέτρα της κοινής θέσης 2004/161/ΚΕΠΠΑ.
(4)
Θα πρέπει συνεπώς να ενημερωθεί ο κατάλογος των προσώπων τα οποία υπόκεινται στα περιοριστικά μέτρα, και των οποίων τα ονόματα περιλαμβάνονται στο παράρτημα της κοινής θέσης 2004/161/ΚΕΠΠΑ,
ΑΠΟΦΑΣΙΖΕΙ:
Άρθρο 1
Το παράρτημα της κοινής θέσης 2004/161/ΚΕΠΠΑ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει από την ημερομηνία υιοθέτησής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 16 Απριλίου 2007.

Labels: 3
18
11
5